Il Parlament european, cuntun vôt a maiorance, al à racomandât ai cinc stâts de Union Europeane che no lu àn ancjemò fat, di ricognossi la indipendence dal Cossovo. La racomandazion, duncje, e je indreçade a Cipri, Grecie, Romanie, Slovachie e Spagne. La Assemblee, di fat, e volarès che ducj i membris de UE a vessin su la cuestion une posizion unitarie. Intal document si bat ancje su la dibisugne di fâ sù intal Cossovo un stât pardabon multietnic, là che ancje lis minorancis – a tacâ di chê serbe e di chê rom – a puedin dâ il lôr contribût aes istituzions dal paîs. Une prime rispueste e je rivade dal guvier spagnûl che al à dite che par cumò nol intint di cambiâ la sô posizion sul argoment.
Font: Món Divers, 06/02/09
fur_Latn cat_Latn